COM7 โฉมใหม่! เปลี่ยนหน้าร้านขายแบรนด์ Apple เป็น “Studio7”
COM7 รีแบรนด์ดิ้ง เปลี่ยนชื่อร้านสินค้าแบรนด์ Apple เป็น Studio7 หวังสร้างความแตกต่าง - สร้างความได้เปรียบในการแข่งขัน รวมถึงยกระดับการให้บริการ และการตลาดที่เหนือกว่า
7 ต.ค. 2559

นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 เปิดเผยว่า บริษัทได้รีแบรนด์ดิ้งพลิกโฉมครั้งใหญ่ โดยเปลี่ยนชื่อร้านจำหน่ายสินค้าแบรนด์ Apple ภายใต้ชื่อ istudio, iBeat และ U Store by Comseven เป็น “Studio7” เพื่อสร้างความแตกต่าง สร้างโอกาส และสร้างความได้เปรียบในการแข่งขัน รวมถึงยกระดับการให้บริการ และการตลาดที่เหนือกว่า
โดยปัจจุบัน บริษัทมีสาขารวมอยู่ทั้งสิ้น 300 สาขา โดยแบ่งเป็นร้าน BaNaNa 163 สาขา Studio 93 สาขา และ iCare 20 สาขา